משאבי שדה

מַשְׁאַבֵּי-שָׂדֶה הוא קיבוץ למרגלות הר הנגב, 24 ק"מ מדרום לבאר שבע ו-42 ק"מ מצפון למצפה רמון. הקיבוץ משתייך לתנועה הקיבוצית, ונמצא ליד באר משאבים. הקיבוץ הוקם בנובמבר 1947 בחלוצה שבחולות חלוצה, ובמלחמת העצמאות היה במצור. הקיבוץ נקרא על שם יצחק שדה, ממיסדי הפלמ"ח. בשנת 1949 הקיבוץ הועבר למקומו הנוכחי. שטחו של הקיבוץ הוא כ-9,000 דונם, ואוכלוסייתו עומדת על כ-500 איש. שייך למועצה אזורית רמת הנגב. היסטוריה ערך מורחב – הכשרה מגויסת גרעין המייסדים של הקיבוץ מנה כמאה ועשרים חברים וחברות, חברי שלושה גרעיני "הכשרה" של הפלמ"ח: הכשרת "במעלה" בית השיטה, הכשרת חולתה והכשרת גבת-"משאבים". לאחר התיישבות הקבע בשנת 1949 התגוררו ועבדו בקיבוץ גרעיני התיישבות רבים, של חניכים מתנועות נוער בארץ ומחוץ לארץ, וכן במסגרת השירות הצבאי בנח"ל, וכל אחד מהם השאיר חברים שתרמו להמשך היישוב, לביסוסו, ולביצורו. ביניהם ניתן למנות את הגרעינים "צ'יפ", "שדה", "למרחב", "רותם", "חלוצה", והגרעינים הפרטיים "רמות א'", "רמות ב'", "רמות ג'", "שגיא" ואחרים. כלכלה בקיבוץ פועל מפעל "שגיב", המתמחה בייצור ויצוא של ברזים כדוריים. בנוסף, הקיבוץ מתפרנס מחקלאות – פלחה וגידולי שדה, רפת ולולים. בקיבוץ פועל גם "אורחן משאבים" שמניב הכנסה מתיירות. חינוך בשטח הקיבוץ נמצא בית הספר היסודי ממלכתי אזורי "משאבים", בו לומדים ילדי המועצה האזורית רמת נגב מכיתה א' ועד כיתה ח'. בשטח הקיבוץ פזורים פסלים של יהושע ברנשטיין שהיה גם מזכיר הקיבוץ. לקריאה נוספת צבי אילן, אתרי טיול בארץ ישראל - מדריך לאזור המרכז והדרום, תל אביב: הוצאת עם עובד - תרבות וחינוך, 1982, עמ' 200–205 קישורים חיצוניים אתר האינטרנט הרשמי של משאבי שדה משאבי שדה, באתר תנועת אור משאבי שדה, באתר המועצה האזורית רמת הנגב מיכאל יעקובסון, סיבוב בשלושה חדרי אוכל בקיבוצים: משאבי שדה, שדה בוקר וסמר, בבלוג "חלון אחורי", 19 בדצמבר 2015 משאבי שדה (ישראל), דף שער בספרייה הלאומית צריף הראשונים, קיבוץ משאבי שדה, מיזם אבני מורשת הערות שוליים